钦定古今图书集成/明伦汇编/氏族典/第466卷 > 《廖用贤尚友录》 > 桂天祥
## 钦定古今图书集成/明伦汇编/氏族典/第466卷 > 《廖用贤尚友录》 > 桂天祥

按《江西通志》：“天祥，字子兴，临川人。嘉靖乙丑进士，授
祁门知县。时闽寇方炽，江浙界中山盗窃发，渐逼徽
州。祁故无城，天祥刻日鼎筑，民不劳而工究，至今赖
之。擢御史，出按山西。晋藩戚畹不法，天祥纠劾无私，
为之肃然。穆宗有废后之议，举朝无敢言者，天祥具
疏痛切，不报。出为顺德知府，考绩为天下第一。卒于”
任。时年四十五。